USB

**USB** (**,** u prevodu **Univerzalna serijska sabirnica**) jest tehnički standard koji utvrđuje specifikacije za kablove, konektore i protokole za povezivanje, komunikaciju i napajanje za računare i periferne uređaje. Standard je prvi put predstavljen 1996. Danas USB standard održava USB Implementers Forum (USB-IF). Postoje četiri generacije USB specifikacija: USB 1*x*, USB 2.0, USB 3.*x* i USB4.

USB je dizajniran za standardizaciju povezivanja perifernih uređaja sa ličnim računarima, kako za komunikaciju, tako i za napajanje strujom. U velikoj mjeri zamijenio je interfejse kao što su serijski i paralelni portovi, a postao sveprisutan na širokom rasponu uređaja. USB konektori su skoro zamijenili mnoge druge konektore punjača baterija prijenosnih uređaja.

Primjeri perifernih uređaja koji su povezani putem USB-a uključuju tastature, miševe, digitalne fotoaparate i video kamere, pisače, prijenosne medijske playere, diskove i mrežne adaptere.

## Svrha i cilj 
USB je razvijen radi pojednostavljenja i poboljšanja interfejsa između računara i perifernih uređaja u odnosu na prethodne standarde ili ad-hoc vlasničke interfejse.

Iz perspektive korisnika računara, USB interfejs je poboljšao jednostavnost upotrebe na nekoliko načina. USB interfejs se samokonfigurira, tako da korisnik ne mora prilagođavati postavke na uređaju i interfejsu za brzinu ili format podataka, niti konfigurirati prekide, ulazne/izlazne adrese ili usmjeriti kanale pristupa memoriji. USB intefejs je moguće ubaciti i izbaciti "na živo" (hot plug), što znači da se uređaji mogu zamijeniti bez ponovnog pokretanja računara. Mali uređaji mogu se napajati direktno sa USB interfejsa, zamjenjujući dodatne kablove za napajanje.]]
Grupa od sedam kompanija je počela razvoj USB 1994: Compaq, DEC, IBM, Intel, Microsoft, NEC, i Nortel. Cilj je bio olakšati povezivanje vanjskih uređaja na PC zamjenom velikog broja konektora na zadnjoj strani računara. Ajay Bhatt i njegov tim radili su na standardu u Intelu gdje su 1995. napravli prve sklopove koji podržavaju USB.

### USB 1.x 
Originalna USB specifikacija 1.0, koja je uvedena u januaru 1996, odredila je dvije brzine prijenosa podataka od 1,5 Mbit/s i 12 Mbit/s. Nacrti dizajna su zahtijevali samo jednu brzinu od 5 Mbit/s, ali je manja brzina dodana da podrži jeftine periferne uređaje sa nezaštićenim kablovima. Microsoft Windows 95, OSR 2.1 pružio je OEM podršku za uređaje u augustu 1997. godine. Prva široko korištena verzija USB-a bila je 1.1 koja se pojavila u septembru 1998. godine. Apple iMac je bio prvi široko rasprostranjeni proizvod sa USB-om, a uspjeh iMac-a popularizirao je i sam USB. Nakon Appleove dizajnerske odluke da ukloni sve stare portove sa iMac-a, mnogi proizvođači drugih računara su krenuli istim stopama.

### USB 2.0 
alt=|mini
USB 2.0 specifikacija je objavljena u aprilu 2000. godine kada su Hewlett-Packard, Intel, Lucent Technologies, NEC i Philips zajednički razvili specifikaciju koja je mogla postići 480 Mbit/s, 40 puta brže od originalnog USB-a 1.1.

U ovoj specifikaciji USB će dobiti mogućnosti kao što su podrška za namjenske punjače baterija i konektore manjih dimenzija kao što su Mini i Micro USB.

*

### USB 3.x 
alt=|mini
USB 3.0 specifikacija je objavljena 12. novembra 2008.

Nova SuperSpeed sabirnica osigurava prijenos podataka od 5,0 Gbit/s. USB 3.1 specifikacija je objavljena u julu 2013. koja je predstavila novi mod prijenosa podataka *SuperSpeed+* (*USB 3.1. Gen 2)* sa kojim je bilo moguće postići brzine od 10 Gbit/s*.* Također, sa ovom specifikacijom konektori su se sveli na samo dva: USB-A i USB-C.

USB 3.2, objavljen u septembru 2017 je donio udvostročenje brzine prijenosa kod *SuperSpeed+* na 20 Gbit/s korištenjem postojećih žica USB-C konektora.

### USB4 
USB4 je objavljen 29. augusta 2019. i zasnovan je na specifikaciji protokola Thunderbolt 3. Podržava 40 Gbit/s brzinu prijenosa, kompatibilan je sa Thunderboltom 3 i sa starijim specifikacijama USB 3.2 i USB 2.0.

## Konektori i standardi 
### Konektori 
alt=USB Type-A plug|mini|Standardni USB utikač tipa A. Ovo je jedna od mnogih vrsta USB konektora.
Po dizajnu teško je staviti USB utikač u utor na pogrešan način. USB specifikacija zahtijeva da utikač i utor budu označeni kako bi korisnik mogao prepoznati ispravnu orijentaciju. USB-C utikač je dvostran i njegova orijentacija nije bitna. USB kablovi i mali USB uređaji drže se na mjestu pomoću sile trenja od utičnice, bez ikakvih drugih pomagala, kopči ili šarafa, što je kod nekih drugih priključaka bio običaj.

Mnoge vrste USB konektora su dolazile sa svakom novom specifikacijom. Neki od najčešćih konektora su USB tip A, USB tip B, USB-C, micro USB i mini USB.

### Kablovi 
USB 1.1 standard određuje da standardni kabl može imati maksimalnu dužinu od 5 metara sa uređajima koji rade punom brzinom (12 Mbit/s), a maksimalna dužina od 3 metra sa uređajima koji rade na manjoj brzini od 1.5 Mbit/s.

USB 2.0 je također specifikacijom ograničen na 5 metara za uređaje koji rade na brzini od 480 Mbit/s.

## Napajanje 
## Također pogledajte 
* USB stick
*USB-C
*Media Transfer Protocol
*Mobile High-Definition Link
*Extensible Host Controller Interface

## Reference 
## Vanjski linkovi 
* Stranica USB Implementers Foruma
* Sve o USB-u
*USB za DOS 
* UHCI za DOS
* Linux USB Projekat, sadrži dosta tehničkih informacija i dokumentacije
* Upoznavanje sa USB umrežavanjem 
*Universal Host Controller Interface (UHCI) 
* USB protiv Firewire - usporedba
*Raspored nožica za USB 3.0

Kategorija:Sabirnica
Kategorija:USB
Kategorija:Računarski konektori
Kategorija:Japanski izumi